text: আবু ছালেহ (জন্ম:১৯৪০) চট্টগ্রাম জেলার রাজনীতিবিদ, মুক্তিযুদ্ধের অন্যতম সংগঠক,  বীর মুক্তিযোদ্ধা ও সাবেক গণপরিষদ সদস্য। এছাড়াও তিনি ছিলেন বঙ্গবন্ধুর ঘনিষ্ঠ সহচর।
  
  প্রারম্ভিক জীবন
  আবু ছালেহ ১৯৪০ সালে বাংলাদেশের চট্টগ্রাম জেলার সাতকানিয়া উপজেলায় জন্মগ্রহণ করেন।
  
  রাজনৈতিক জীবন
  আবু ছালেহ ষাটের দশকের চট্টগ্রামের ছাত্রনেতা ও মুক্তিযুদ্ধের সংগঠক। তিনি ১৯৭০ সালের ৭ ডিসেম্বর অনুষ্ঠিত জাতীয় পরিষদ নির্বাচনে আওয়ামী লীগ থেকে অংশগ্রহণ করে সাতকানিয়া-কুতুবদিয়া-চকরিয়া (এন-ই-১৬০) উপজেলার এম.এন.এ নির্বাচিত হন। ছালেহ মুক্তিযুদ্ধের সময় চট্টগ্রাম দক্ষিণ ও পূর্ব অঞ্চলের সহ-অধিনায়ক হিসেবে দায়িত্ব পালন করেন। এছাড়াও, ছালেহ চট্টগ্রাম জেলা ছাত্রলীগ সভাপতি ও চট্টগ্রাম দক্ষিণ জেলা আওয়ামী লীগের সাধারণ সম্পাদক হিসেবে দায়িত্ব পালন করেন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:১৯৪০-এ জন্ম
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:চট্টগ্রাম জেলার রাজনীতিবিদ
  বিষয়শ্রেণী:চট্টগ্রাম জেলার মুক্তিযোদ্ধা
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: আবু ছালেহ